ส่วนที่ 1

ข้อมูลสรุป (Executive Summary)

บริษัท อาร์ เค มีเดีย โฮลดิ้ง จำกัด (มหาชน) (“บริษัทฯ”) ก่อตั้งเมื่อวันที่ 19 กันยายน 2545
จดทะเบียนเป็นบริษัทมหาชนจำกัด เมื่อวันที่ 22 กรกฎาคม 2546
และเริ่มทำการซื้อขายในตลาดหลักทรัพย์ วันที่17 พฤศจิกายน 2546

โดยมีวัตถุประสงค์เพื่อเข้าลงทุนถือหุ้นบริษัทอื่นในลักษณะของ Holding Company ซึ่งปัจจุบันบริษัทฯ
ได้เข้าถือหุ้นในอัตราส่วนร้อยละ 99.99 ของทุนที่เรียกชำระแล้ว ธุรกิจที่ดำเนินการและรายได้ของ
3 บริษัทย่อย ในปี 2549 มีดังนี้

+----------------+---------------------+-------+------+-------+------+
| บริษัทย่อย        | ธุรกิจที่ดำเนินการ       | ร     |      | ร     |      |
|                |                     | ายได้ปี |      | ายได้ปี |      |
|                |                     | 2549  |      | 2548  |      |
|                |                     |       |      |       |      |
|                |                     | (     |      | (     |      |
|                |                     | ม.ค.- |      | ม.ค.- |      |
|                |                     | ธ.ค.) |      | ธ.ค.) |      |
+----------------+---------------------+-------+------+-------+------+
|                |                     | ล     | %    | ล     | %    |
|                |                     | ้านบาท |      | ้านบาท |      |
+----------------+---------------------+-------+------+-------+------+
| 1. บริษัท อาร์ เค | ธุรกิจวิทยุ             | 1     | 6    | 1     | 5    |
| มีเดีย           | ธุรกิจบริหารกิจกรรม     | 11.91 | 1.48 | 58.66 | 3.61 |
|                | และการส่งเสริมการตลาด |       |      |       |      |
| จำกัด           |                     |       |      |       |      |
+----------------+---------------------+-------+------+-------+------+
| 2. บริษัท อาร์    | ธุรกิจวิทยุ ธุรกิจโทรทัศน์  | 15.54 | 8.54 | 25.40 | 8.58 |
| แอนด์ ที         | ธุรกิจคอนเสิร์ต         |       |      |       |      |
|                |                     |       |      |       |      |
| มีเดีย จำกัด      |                     |       |      |       |      |
+----------------+---------------------+-------+------+-------+------+
| 3. บริษัท ไอ ที   | ธุรกิจวิทยุ ธุรกิจโทรทัศน์  | 54.56 | 2    | 1     | 3    |
| เวิลด์           | ธุรกิจภ               |       | 9.98 | 11.88 | 7.81 |
|                | าพยนต์และธุรกิจสื่อสิ่งพิมพ์ |       |      |       |      |
| มีเดีย จำกัด      |                     |       |      |       |      |
+----------------+---------------------+-------+------+-------+------+
|                | รวม                 | 1     | 10   | 2     | 10   |
|                |                     | 82.01 | 0.00 | 95.94 | 0.00 |
+----------------+---------------------+-------+------+-------+------+

หมายเหตุ ตัวเลขมาจากงบการเงินของแต่ละบริษัท ที่ได้ผ่านการตรวจสอบจากผู้สอบบัญชี โดยในปี
2549 ยังไม่ตัดรายการระหว่างกัน 14.15 ล้านบาทและปี 2548 ยังไม่ตัดรายการระหว่างกัน
24.36 ล้านบาท

.

ลักษณะแต่ละธุรกิจที่บริษัทย่อยดำเนินการข้างต้น สรุปโดยย่อได้ดังนี้

  1. ธุรกิจวิทยุ กลุ่มบริษัทจะเป็นผู้บริหารการตลาด
  และผลิตรายการข่าวและรายการบันเทิงทางสถานีวิทยุ เอฟ.เอ็ม. และ เอ.เอ็ม. โดยในปี
  2549 มีจำนวนสถานีรวม 32 สถานี เป็นสถานีวิทยุในต่างจังหวัดทั้งสิ้น
  ครอบคลุมพื้นที่การออกอากาศประมาณร้อยละ 80 ของพื้นที่ประเทศไทย ในปี 2549
  ธุรกิจประเภทนี้มีสัดส่วนประมาณร้อยละ 79 ของรายได้รวมของกลุ่มบริษัท
  แต่จะมีสัดส่วนที่ลดลงเนื่องจากที่ผู้บริหารกำลังพิจารณาลดการพึ่งพารายได้จากธุรกิจนี้อยู่
  อันมีสาเหตุมาจากผลประกอบการและการแข่งขันที่รุนแรงของธุรกิจดังกล่าว

  2. ธุรกิจโทรทัศน์ ดำเนินธุรกิจเป็นผู้ผลิต บริหารการตลาด รายการบันเทิง รายการสารคดี
  รายการท่องเที่ยว ทางสถานีโทรทัศน์ ได้แก่ รายการอร่อยยกนิ้ว และรายการคอหุ้น ในปี 2549
  ธุรกิจนี้มีสัดส่วนประมาณร้อยละ 5 ของรายได้รวมของกลุ่มบริษัท

  3. ธุรกิจบริหารกิจกรรมและการส่งเสริมการตลาด รับจัดและบริหารกิจกรรมส่งเสริมการตลาด
  (Events Marketing) ให้แก่บริษัทและกิจกรรมหน่วยงานของรัฐ โดยการจัดกิจกรรมต่างๆ
  อยู่ในแนวส่งเสริมและอนุรักษ์ศิลปวัฒนธรรม การท่องเที่ยว การกีฬา และงานวิชาการ ในปี
  2549 ธุรกิจนี้มีสัดส่วนเพียงร้อยละ 1 ของรายได้รวมของกลุ่มบริษัท

  4. ธุรกิจด้านภาพยนตร์ และภาพยนตร์ซีรี่ส์ กลุ่มบริษัทเป็นผู้ได้รับลิขสิทธิ์
  และเป็นผู้แทนจัดจำหน่ายในภาพยนตร์ และภาพยนตร์ซีรี่ส์ของต่างประเทศ ในรูปแบบของ VDO,
  VCD, DVD ในปี 2549 ธุรกิจนี้มีสัดส่วนประมาณร้อยละ 14 ของรายได้รวมของกลุ่มบริษัท

5.  ธุรกิจด้านสื่อโฆษณาสิ่งพิมพ์ ดำเนินธุรกิจจัดหาโฆษณาให้กับหนังสือพิมพ์คอหุ้น
    โดยมีรายได้จากการแบ่งผลกำไรกับบริษัท เอ็ม ที มัลติมีเดีย จำกัด
    ซึ่งเป็นผู้ผลิตหนังสือพิมพ์คอหุ้น ในปี 2549 ธุรกิจนี้จึงมีสัดส่วนเพียงร้อยละ 0.01
    ของรายได้รวมของกลุ่มบริษัท

บริษัทฯ ได้ลงทุนในบริษัทร่วมอีก 2 บริษัท คือ บริษัท จี จีนิวส์ เนทเวิร์ค จำกัดและ บริษัท เอส
ไอ ดอทคอม (ประเทศไทย) จำกัด ในปี 2549 ทั้ง 2 บริษัทประกอบธุรกิจดังนี้

1.  ธุรกิจทางด้านวิทยุในพื้นที่กรุงเทพมหานคร ลักษณะการประกอบธุรกิจ
    บริษัทได้เข้าร่วมทุนกับบริษัท จี จี นิวส์ เนทเวิร์ค จำกัด
    ซึ่งเป็นผู้ให้บริการสื่อวิทยุในพื้นที่กรุงเทพมหานคร
    โดยบริษัทมีรายได้จากการแบ่งผลกำไรกับบริษัท จี จี นิวส์ เนทเวิร์ค จำกัด

2.  ธุรกิจบริการข้อมูลข่าวสารด้านนักลงทุนสัมพันธ์ การประกอบธุรกิจ :
    บริษัทได้เข้าร่วมทุนกับพันธมิตรจากประเทศสิงคโปร์ ภายใต้ชื่อบริษัท เอส ไอ
    ดอทคอม(ประเทศไทย) จำกัด เพื่อดำเนินธุรกิจ การบริการข้อมูลข่าวสารด้านนักลงทุนสัมพันธ์
    ให้กับบริษัทที่จดทะเบียนในตลาดหลักทรัพย์แห่งประเทศไทย
    มีรายได้จากการแบ่งผลกำไรจากบริษัท เอส ไอ ดอทคอม(ประเทศไทย) จำกัด

ในปี 2550 กลุ่มบริษัทฯ ได้รุกคืบเข้าประกอบธุรกิจจัดการแสดงคอนเสิร์ต
โดยจัดหาศิลปินที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
โดยดำเนินงานในนามของ บริษัท อาร์ แอนด์ ที มีเดีย จำกัด
ซึ่งธุรกิจนี้จะมีรายได้จากการขายสปอนเซอร์สนับสนุนคอนเสิร์ตและรายได้จากการขายตั๋วคอนเสิร์ต
ในเดือนมิถุนายน 2550 กลุ่มบริษัทฯ ได้จัดงานแสดงคอนเสิร์ตของศิลปินชื่อดังจากประเทศเกาหลี
โดยใช้ชื่อคอนเสิร์ต "RAIN’s COMING IN BANGKOK"
และยังได้เซ็นข้อตกลงเพื่อเป็นผู้จัดกิจกรรมยูลีก ซึ่งเป็นกิจกรรมที่มุ่งเน้นการแข่งกีฬา และบันเทิง
ซึ่งประกอบด้วย การแข่งขันฟุตบอล วอลเล่ย์บอล ดนตรี และมิสยูลีก
ทั้งนี้เพื่อสร้างการมีส่วนร่วมของนักศึกษามหาวิทยาลัยต่างๆ
ซึ่งเป็นกลุ่มเป้าหมายที่ผู้สนันสนุนต้องการเข้าถึง ปัจจุบันมีมหาวิทยาลัยกว่า 20
แห่งทั่วประเทศที่เข้าร่วมกิจกรรมกับยูลีก และมีแผนที่จะส่งเสริมยูลีกผ่านสื่อต่างๆ ของบริษัท เช่น
วิทยุและสื่อออนไลน์ ซึ่งเป็นสื่อที่ตรงกลุ่มเป้าหมายนักศึกษาที่สุด รวมทั้งเนื้อหาต่างๆ
ที่เกิดจากกิจกรรมยูลีกจะได้รับการพัฒนาเพื่อสามารถสร้างรายได้ให้กับนักศึกษาที่เข้าร่วมโครงการ
และสร้างมูลค่าเพิ่มให้กับสื่อต่างๆ ของบริษัทต่อไปด้วย

นอกจากนี้ บริษัทได้เข้าร่วมทุนในบริษัท สไมล์ อินเทอร์แอคทีฟ จำกัด ในฐานะผู้ถือหุ้นรายใหญ่
(51%) เมื่อวันที่ 1 กุมภาพันธ์ 2550
สไมล์เป็นผู้ให้บริการซอฟท์แวร์และบริการทางการตลาดผ่านโทรศัพท์มือถือ
รวมทั้งให้บริการดูแลและจัดทำเว็บไซต์ ฯลฯ โดยเป็นผู้ให้บริการการตลาดผ่านโทรศัพท์มือถือ
ที่บุกเบิกการให้บริการเอสเอ็มเอสผนวกกับระบบวิทยุรวมกว่าหนึ่งร้อยสถานีทั่วประเทศ
และบริการเอสเอ็มเอสผนวกกับโทรทัศน์รายแรกๆ ของประเทศ
ซึ่งจะเป็นบริษัทที่สามารถสร้างมูลค่าเพิ่มให้กับกิจกรรมต่างๆ รายการวิทยุและโทรทัศน์
และสื่อออนไลน์ของบริษัทได้เป็นอย่างดี
นอกจากนี้ยังมีความสามารถในการพัฒนาและดูแลเว็บไซต์และพัฒนาเว็บแอพพลิเคชั่นคุณภาพสูง
ซึ่งจะยังผลให้การบริหารจัดการคอนเท้นต์และช่วยเสริมช่องทางการนำเสนอเนื้อหาต่าง ๆ
ไปยังระบบเว็บไซต์ทั่วไป ซึ่งเป็นช่องทางสื่อที่มีผู้เข้าใช้งานเพิ่มขึ้นมากที่สุดในปัจจุบัน
สไมล์ยังเป็นเจ้าของบริการเว็บโฮสติ้งอันดับ 1 ใน 5 ของประเทศ (HostPacific.com)
และเป็นเจ้าของสื่อวิทยุออนไลน์อิสระอันดับหนึ่งของประเทศ (Radio.in.th) ซึ่งมีผู้ฟังวันละกว่า
2 แสนรายอีกด้วย และหากพิจารณาโครงสร้างรายได้ของสไมล์ในปี 2550
ผู้บริหารคาดการณ์ว่าจะมีรายได้ที่มาจากรายได้ประจำ (Recurring income)
ในสัดส่วนเกือบร้อยละห้าสิบของรายได้ทั้งหมด

จากงบการเงินรวมที่ผ่านการตรวจสอบจากผู้สอบบัญชี ปี 2549 บริษัทฯ มีสินทรัพย์รวม 132.48
ล้านบาท หนี้สินรวม 90.67 ล้านบาท ส่วนของผู้ถือหุ้น 41.81 ล้านบาท มีรายได้รวม 171.09
ล้านบาท ขาดทุนสุทธิรวม 140.82 ล้านบาท สำหรับปี 2548 บริษัทฯ มีสินทรัพย์รวม 211.11
ล้านบาท หนี้สินรวม 28.47 ล้านบาท ส่วนของผู้ถือหุ้น 182.64 ล้านบาท มีรายได้รวม 273.85
ล้านบาท ขาดทุนสุทธิรวม 53.24 ล้านบาท

อย่างไรก็ตาม ผู้บริหารบริษัทฯ เชื่อว่าโครงสร้างรายได้ของบริษัทฯ
น่าจะมีการเปลี่ยนแปลงไปในทางที่ดีขึ้นในปี 2550 เป็นต้นไป

หมายเหตุ: ข้อมูลที่ปรากฏในเอกสารนี้ บางส่วนมาจากการประเมินและคาดการณ์โดยผู้บริหาร
ซึ่งผลที่เกิดขึ้นในความเป็นจริงอาจแตกต่างออกไปได้
ผู้ลงทุนจึงควรใช้วิจารณญาณในการใช้ข้อมูลเหล่านี้ก่อนการลงทุน